เครปลุงแว่น อยู่หน้าร้านขายยากิตติเภสัช ตรงข้ามไปรษณีย์หนองแขม 3ไส้20บาท แต่ถ้าใส่ไข่จะเพิ่มอีก5บาทค่ะ ขนาดไม่ใหญ่มาก เหมาะกับราคา มีไส้ให้เลือกมากมายเหมือนร้านอื่นๆทั่วไป เช่น แยมส้ม สตรอเบอร์รี่ ไข่ ไส้กรอก แฮม ปูอัด หมูหยอง น้ำพริกเผา 

เราสั่งไส้กล้วยช็อคโกแลต กล้วยให้ครึ่งลูกค่ะ ส่วนช็อคโกแลตมีหลายแบบเลย เราลังเลอยู่ว่าจะเอาช็อคโกแลตแบบไหนดี ลุงเลยใส่ให้หมดทุกแบบทั้งซอสช็อคโกแลต แยมช็อคโกแลต ช็อคโกแลตเกล็ด อิอิ แป้งบางกรอบ เครปหวานจากทั้งกล้วยและช็อคโกแลต แต่ปลายๆที่ใส่เครปแตกง่าย ช็อคโกแลตไหลเยิ้มเลยค่ะ เวลาทานให้ระวังเลอะนะ